Több mint ezer cápa és rája lett a szemét áldozata
Több mint ezer cápa és rája akadt szemétbe, többnyire elhagyott halászhálók maradványaiba brit kutatók elemzése szerint.
A kiértékelést korábbi tanulmányok és Twitter-bejegyzések alapján készítették - közölte az Exeteri Egyetem tudósai az Endangered Species Research címû szaklapban megjelent tanulmányukban. Csak a dokumentált eseteket számolták, valószínûleg ennél jóval több cápa és rája gabalyodhatott szemétbe.

A hulladék legtöbbször halászhálók maradéka. A szemét okozta veszélyeket remekül példázza egy röviduszonyú makócápa (Isurus oxyrinchus) esete - mondta Kristian Parton, a tanulmány szerzõje. Az állat egy tengeri makkokkal borított kötélbe akadt, és ahogy a hal növekedett, a makkok a bõrébe fúródtak és komoly sérüléseket okoztak.

A problémát eddig alábecsülték, holott tigriscápákat és hatalmas cetcápákat is érint. A szemétbe keveredett állatok szenvednek és el is pusztulhatnak - írják a tudósok.

(MTI/dpa)
környezetszennyezés tenger Cápa rája óceán